"התיקונים" 31: פטמות הן ורודות, הזנב הוא קצר, אלון חילו לא זכה בפרס ספיר, גרביזון כבר לא עובד כאן יותר, ועוד בדיקת עובדות לקויה בעיתונות העברית
  עיוותים ברצף הזמן "[סלימאן] א-שאפעי עבד בחדשות ערוץ 2 קרוב ל-14 שנה, מאז יומה הראשון", דווח באתר "גלובס" (28.10.09). יומה הראשון של חברת החדשות היה ה-4.11.1993, לפני 16 שנה, שזה אמנם קרוב ל-14 שנה, אבל לא קרוב מספיק.  ב"ישראל היום" (28.10.09) מדווחים מהעתיד: "הסיינטולוגיה נוסדה כבר לפני יותר מ-60 שנים, ב-1954".  ב"מעריב" (23.10.09) 2009 הגיעה 15 שנה אחרי 1984. וכשאנחנו אומרים 1984 אנחנו מתכוונים ל-2001.  הזנב הארוך מכשכש בכלב הביטוי "הזנב הארוך" בעגה האינטרנטית מתאר תופעה שבמסגרתה חנות מקוונת כמו אמזון מרוויחה יותר כסף ממכירת מספר רב של פריטים שאינם פופולריים מאשר ממכירת פריטים פופולריים מאוד. באתר "דה-מרקר" (19.10.09) השתמשו בביטוי לתאר תופעה הפוכה – מעט גולשים שאחראים על רוב ההקלקות על פרסומות. (דרך הבלוגים "גרבילים של תשוקה" ו"אלעד בבלוגלי")  בדיקת עובדות סימה קדמון כתבה ב"ידיעות אחרונות" (16.10.09): "דו"ח מבקר המדינה, העוסק בנסיעה השערורייתית של משלחת משרד הביטחון לסלון האווירי בפריז, פורסם בתזמון מופלא: חמישה ימים אחרי שברק מינה עצמו כחבר בוועדת האתיקה בראשות השופט מאיר שמגר, ועדה שאמורה לבחון את ההמלצות לגיבוש קוד אתי לשרים".  השופט בדימוס ונשיא בית-המשפט העליון לשעבר מאיר שמגר אינו שר ולא חבר בשום ועדת שרים. ראש הוועדה הוא השר יעקב נאמן, והיא הוקמה כדי ליישם את המלצות הוועדה הציבורית לניסוח קוד אתי לשרים, שבראשה עמד שמגר. [תיקון: במקור נכתב כאן בטעות כי ראש הוועדה הוא השר יצחק הרצוג] מספרים, הדור הבא חברת אמדוקס צנחה, אבל כלפי מעלה (אתר "דה-מרקר").  "טיים-אאוט" תל אביב (21.10.09) מזהיר מפני "300 מאות אלף עובדים זרים", שזה 30 מיליון איש.  ברשימת "חמשת הבלוגים הטובים בתחום האינטרנט והטכנולוגיה" של מקו (4.10.09) יש שבעה בלוגים.  אתר בילויים פרוטוקולים, תוכנות וטכנולוגיות להורדת קבצים הפכו כולם ל"אתרי שיתוף הקבצים הפופולריים בישראל" (אתר "דה-מרקר", 28.10.09).  במטלב זה לא היה קורה מסר אניגמטי באתר "דה-מרקר" (27.10.09).  מחלקת הגרפיקה, מישהו? תעלומה באתר "גלובס" (28.10.09): מי האיש שבתמונה, ומה הקשר שלו לידיעה?  nrg מעריב (29.10.09): פרס ספיר ל"אחוזת דג’אני" בוטל, רצוי לעדכן את התמונה בארכיון.  גם אם נעצום עין מול עבודת הגרפיקה החובבנית שהדביקה את המטבע על היד המטילה אותה בבאנר של סלקום, לא נוכל להתעלם מהעובדה שפניו של השקל עברו היפוך-ראי.  כותרת ראשית קורבן חף מפשע במלחמה בין "גלובס" ל"דה-מרקר" על הפרסום הראשון: האיות בכותרת הראשית באתר "דה-מרקר". (דרך המגיב Oren באתר מאבד תמלילים)  ובאיזה שפה בדיוק הכותרת הזאת ב"גלובס" (10.2009)?  השפה העברית לכתוב את המלה המלאה או לקצר? באתר "כלכליסט" משלבים בין השתיים.  החלטה מערכתית יש מישהו ב"עכבר העיר אונליין" שלא אוהב את הבר קאמורה?  העיקר שיאייתו את השם שלי נכון אתר "הארץ" (17.10.09): לכתב שלכם קוראים שגיא כהן.  "דה-מרקר" (20.10.09): לכתב שלכם קוראים יורם גביזון.  עיתונות צהובה ב"העין השביעית" (22.10.09) נכתב כי "מתברר שאפילו פטמותיה הצהובות של מארג סימפסון, שמתכבדת להיות החודש נערת השער של פלייבוי, לא מסוגלות להציל את מגזין הגברים הוותיק מקריסה מוחלטת". ההתרגשות מהעירום של הגברת סימפסון מובנת, אולם רק העור שלה צהוב, ואילו הפטמות ורודות.   תודה לסייענים אביתר כפכפי, אורן פרסיקו, דורי, דן גריינפלד, יהונתן קלינגר, יוני בראל, יונתן נד”ב, יחזקאל ב. ורם אזרח. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.